NaiveNeuron/SloPal huggingface dataset:
Suja, Miroslav, poslanec NR SR (2023-02-08):
Ďakujem za slovo, pán podpredseda. Aby som zareagoval na predrečníka, nikdy to nie je ministerstvo, mám osobné skúsenosti s tým z viacerých okresov a častí diaľnic, vždy to niekto pre nich vysporadúval alebo uzatváral zmluvy o budúcich zmluvách, prípadne uzatváral vecné bremená na ochranné pásmo líniových stavieb. Ale ministerstvo to nikdy nebolo. Poviem príklad. Nejaká realitná kancelária alebo čo to bolo, alebo agentúra vysporadúvala tieto pozemky, keď bola diaľnica cez Detvu, cez Kriváň, cez Zvolenskú Slatinu, asi z Košíc, ak si dobre pamätám. Takže oni uzatvárali tie zmluvy, nikdy to nebolo ministerstvo. A potom na koho prevádzali tie pozemky, či to bola Národná diaľničná alebo to bol štát, už neviem. Ale kolega sa pýtal, predrečník, že kto vykupuje tie pozemky. Tak ja mu odpovedám na to, že kto ich vykupoval alebo kto uzatváral tie zmluvy. Takýmto spôsobom to bolo. Drvivá väčšina to bola zmluvy o budúcich zmluvách a, samozrejme, potom boli ešte ochranné pásma líniových stavieb, kde sa už potom nemohlo nič stavať, tak tam sa dávalo to vecné bremeno. Problém bol v tom, že tú časť, ktorú už vlastník nemohol využívať, ktorá bola v tom ochrannom pásme týchto líniových stavieb, tú už štát nevykúpil, jemu to ostalo, dane platiť za to musel, ale nemohol tam nič robiť. A to je podľa mňa nie celkom dobre. Tak možno by sa bolo pozrieť aj na toto, ale to v tomto zákone nie je. Ďakujem.
B. Bugár, podpredseda NR SR: (2006-01-31):
Pán navrhovateľ, nech sa páči, môžete zaujať stanovisko k rozprave.
Hrušovský, Pavol, podpredseda NR SR (2010-12-08):
Hlasujeme o návrhu, ktorý predložil pán poslanec Blanár. (Hlasovanie.) 147 prítomných, 70 za návrh, 74 proti, 3 sa zdržali. Pozmeňovací návrh pána poslanca Blanára sme neschválili. Prosím, ďalší návrh.
Grendel, Gábor, podpredseda NR SR (2020-07-23):
Devätnásť faktických poznámok na vystúpenie pána podpredsedu. Končím možnosť prihlásiť sa s faktickými poznámkami. Pán poslanec Tomáš ako prvý.
Žiga, Peter, podpredseda NR SR (2024-01-09):
Pani poslankyňa Kalmárová.
Puci, Róbert, poslanec NR SR (2016-09-08):
Pán predseda, dajte, prosím, hlasovať o tom, že Národná rada v súlade s vaším rozhodnutím prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre hospodárske záležitosti. Ďalej aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Dostál, Ondrej, poslanec NR SR (2023-12-14):
Ďakujem, pán podpredseda. Pani poslankyňa Nash (vyslovené „Naš“, pozn. red.) dobre som povedal (?), vo vašom vystúpení, myslím, že veľmi zaujímavo ste poukázali na vznik alebo zamýšľaný vznik ministerstva športu a cestovného ruchu, ktorý sa síce rieši v inom návrhu zákona, ale má to, samozrejme, dopad aj na štátny rozpočet, a teda aj na potrebu, ktorá je vo vzťahu ku konsolidácii verejných financií a vo vzťahu k tomuto konsolidačnému balíčku, alebo teda k tzv. konsolidačnému balíčku. My ho každý asi nazývame v rámci opozície inak, pre mňa je to skôr zákon o zvyšovaní daní a odvodov. Ale ten zámer vytvoriť nové ministerstvo je priam symbolické aj z hľadiska konsolidácie, pretože nie je vedený snahou o nejaké nové systémové usporiadanie vecí, ktoré by malo viesť k lepšiemu fungovaniu športu a cestovného ruchu, ale je to čisto politický, mocenský záujem, rozhodnutie, vytvoríme si o jedno ministerstvo viac, budeme mať o jedno miesto člena vlády, o jedného ministra viac, budeme mať o jedného, dvoch, troch alebo koľkých štátnych tajomníkov viac, lebo však aj štátnych tajomníkov môže byť, môže byť viac, a toto mi pripomína celé nastavenie toho tzv. konsolidačného balíčka, keď sa konsoliduje formou toho, že sa od občanov ťahajú ďalšie a ďalšie peniaze, a nie preto, aby sa znižoval deficit, alebo nielen preto, ale najmä preto, aby sa mohlo ďalej rozhadzovať plošne, neadresne, populisticky.
Danko, Andrej, predseda NR SR (2016-11-25):
Ďakujem. S reakciami na faktické poznámky pán poslanec Ján Budaj.
B. Bugár, podpredseda NR SR: (2003-12-05):
Pristúpime k ďalšiemu návrhu, tak ako sme sa dohodli dnes, ako posledný návrh, ktorý prerokujeme, je to druhé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov a zákon Slovenskej národnej rady č. 138/1991 Zb. o majetku obcí v znení neskorších predpisov . Návrh zákona ste dostali pred prvým čítaním ako tlač 425 a spoločnú správu výborov máte v tlači 425a. Dávam slovo poslankyni Jarmile Tkáčovej, aby za skupinu poslancov návrh zákona uviedla. Nech sa páči.
Bugár, Béla, podpredseda NR SR (2016-11-23):
Ďakujem pekne, pán spravodajca. Ešte pred otvorením rozpravy dovoľte mi privítať občanov z Martina. Buďte vítaní v Národnej rade! (Potlesk.) A teraz otváram rozpravu o tomto bode programu. Pýtam sa, či sa hlási niekto ústne do rozpravy, nakoľko písomnú prihlášku nemám. Nie. Vyhlasujem rozpravu za skončenú. Teraz pristúpime k druhému čítaniu o vládnom návrhu zákona o štátnom rozpočte na rok 2017 . Vládny návrh zákona je uverejnený v tlači 230, spoločná správa výborov schválená gestorským výborom má číslo tlače 230a. Počkáme chvíľku, lebo pán minister musel niekde odbehnúť, a potom mu dám slovo. (Krátka pauza pre neprítomnosť ministra v rokovacej sále.) Takže, pán minister, nech sa páči, môžte odôvodniť návrh zákona štátneho rozpočtu a máte slovo.
Kaliňák, Robert, podpredseda vlády a minister vnútra SR (2015-09-16):
Ďakujem pekne. Nedá sa asi na všetky tieto poznámky reagovať. Ja by som tak všeobecne iba skonštatoval, že po dlhom období konečne som počul prvýkrát – aj to veľmi hanblivo – povedať, že nelegálna migrácia je negatívny jav. To sa teraz prvýkrát v Únii ukázalo, že je to negatívny jav, je to hlavne po prvej skúsenosti z Nemecka s nezvládnutou situáciou. A prvé slová, ktoré použil aj nemecký minister vnútra, boli, že z bezpečnostných dôvodov zatvárajú hranice alebo teda, aby som bol presný, zavádzajú hraničné kontroly z bezpečnostných dôvodov. To znamená, že ak sme boli doteraz obviňovaní z toho, že strašíme, tak potom prečo straší nemecký minister, ktorý povedal, z bezpečnostných dôvodov že zatvára hranice. A netreba za tou bezpečnosťou vnímať iba teroristické útoky, ale všeobecné pravidlá komunít, ktoré nerešpektujú zákony v krajine, v ktorej žijú, pretože majú vlastne svoje vlastné pravidlá, to je jedno z tých ďalších veľkých nebezpečenstiev, ktoré v mnohých štátoch západnej Európy vznikli, proste segregované komunity, ktoré majú vlastné pravidlá a nerešpektujú ten zvyšok. To je to, čo si myslím, že sa aj naši občania najviac obávajú, nezvládnutá integrácia, to je najväčší problém. A keď sa bavíme o tom, že čo bude ďalej, no tak našou úlohou je garantovať bezpečnosť Slovenskej republiky a garantovať vlastne tie pravidlá, ktoré sme robili doteraz bez ohľadu na to, aké bude rozhodnutie ministrov vnútra, či ich prehlasujú, neprehlasujú, proste moja úloha je to garantovať, budem to garantovať. A ďalšou vecou je, že proste šachisticky dva kroky dopredu svoje pravidlá proste neprezradím, lebo to je taktika súboja. Ja mám presnú predstavu, dostatočne dlho som v Rade ministrov a dostatočne dlho poznám, ako fungujú jednotlivé štáty pri takýchto vyhláseniach, takže to bude ešte určite veľmi zaujímavé. A k štruktúre, čo povedal pán poslanec Abrhan, tá vyplýva z toho, o aké krajiny sa delia. Samozrejme... (Prerušenie vystúpenia časomerom.)
Figeľ, Ján, podpredseda NR SR (2014-06-03):
Nech sa páči, Ľudovít Kaník.
Pčolinský, Peter, podpredseda NR SR (2022-12-01):
Ďakujem. Jedna faktická poznámka. Pán poslanec Richter, nech sa páči.
J. Richter, poslanec: (2008-07-04):
V súlade s § 9 zákona č. 166/2003 Z. z. o ochrane súkromia pred neoprávneným používaním informačno-technických prostriedkov a o zmene a doplnení niektorých zákonov výbor požiadal Slovenskú informačnú službu, Ministerstvo vnútra Slovenskej republiky a Policajný zbor, Ministerstvo obrany Slovenskej republiky a Vojenské spravodajstvo, zvlášť Vojenské obranné spravodajstvo, zvlášť Vojenskú spravodajskú službu, ďalej Ministerstvo dopravy, pôšt a telekomunikácií SR a Železničnú políciu, Ministerstvo spravodlivosti SR a Zbor väzenskej a justičnej stráže, Ministerstvo financií SR a Colnú správu v mesiaci marec 2008 o zaslanie správy o používaní informačno-technických prostriedkov za minulý rok. Správu o používaní informačno-technických prostriedkov za rok 2007 predložili všetky dotknuté subjekty vo verzii neobsahujúcej utajované skutočnosti a niektoré z nich aj informácie vo verzii obsahujúcej utajované skutočnosti. Údaje o použití informačno-technických prostriedkov neobsahujúce utajované skutočnosti, tak ako ich jednotlivé dotknuté subjekty predložili, sú uvedené v predloženej správe, ktorú obdržali poslanci Národnej rady. Výbor Národnej rady Slovenskej republiky pre obranu a bezpečnosť uvedenú správu prerokoval 10. júna tohto roku, zobral ju na vedomie a odporučil Národnej rade Slovenskej republiky vziať ju na vedomie. Návrh na uznesenie je súčasťou tejto správy. Prosím, pán predsedajúci, aby ste otvorili rozpravu k tomuto materiálu.
Pčolinský, Peter, poslanec NR SR (2017-05-19):
Ďakujem pekne za slovo. Pán predseda, chcem vám oznámiť, že sťahujem svoj procedurálny návrh, ktorý som mal počas rozpravy, nakoľko v ňom bolo uvedené, že žiadam o prerušenie rokovania o tomto bode. Ale keďže už rozprava k tomuto bodu bola ukončená, návrh je bezpredmetný. Ďakujem.
Mihál, Jozef, poslanec NR SR (2016-09-13):
Pán predsedajúci, keď vám toto vadí, čo teraz rozprávam, tak teda môžem byť od tohto momentu naozaj ticho, tak ako si to vy predstavujete.
P. Paška, predseda NR SR: (2008-10-23):
(Hlasovanie.) 134 prítomných, 101 za, 31 sa zdržalo, 2 nehlasovali. Tento návrh sme schválili.
Galis, Dušan, poslanec NR SR (2016-10-12):
Prosím, pán predseda, dajte hlasovať o tom, že návrh Slovenská národná rada prideľuje na prerokovanie, tento zákon, Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre vzdelávanie, mládež a šport. Zároveň, že za gestorský výbor určuje Výbor Národnej rady Slovenskej republiky pre vzdelávanie, vedu, mládež a šport s tým, že určené výbory prerokujú návrh zákona v druhom čítaní do 30 dní a v gestorskom výbore do 32 dní od jeho pridelenia na prerokovanie v Národnej rade Slovenskej republiky.
Bugár, Béla, podpredseda NR SR (2016-09-12):
Pani poslankyňa Jurinová.
M. Číž, podpredseda NR SR: (2008-07-01):
Teraz dávam slovo spoločnému spravodajcovi z výboru pre hospodársku politiku pánovi poslancovi Tiborovi Glendovi a žiadam ho, aby informoval Národnú radu o výsledku rokovania výborov o návrhu zákona a aby odôvodnil návrh a stanovisko gestorského výboru.
P. Paška, predseda NR SR: (2006-08-03):
Nech sa páči, pán poslanec Halecký.
Martvoň, Anton, poslanec NR SR (2015-05-15):
Áno. Budem sa vyjadrovať k tomuto prvému čítaniu a to, čo tu v podstate namietal kolega Hlina. Podstatou prvého čítania je to, či ten zákon treba, alebo netreba. My tvrdíme, že ten zákon treba. Treba to upraviť. Poukázali sme na fakty, že sa o tom plánovanom zastarávaní diskutuje, a poukázali sme na to, prečo to, čo my upravujeme, je súčasťou toho plánovaného zastarávania. To, že niečo sa dotvorí alebo upresní v druhom čítaní, je prirodzená legislatívna prax. Ale zareagujem na kolegu Hlinu, aby mohol na mňa reagovať. Každé druhé vystúpenie Hlinu je také, alebo v takom zmysle, však ja som niečo predložil, tu je myšlienka, vy máte vládny aparát, však to doriešte, v druhom čítaní to upravíme všetko. Toto je jeho argument! Výsledkom je to, že zákon alebo novela zákona o priestupkoch je už posúvaná na tretiu schôdzu až teraz, lebo čakal, že mu to niekto upraví, a predložil pritom veľkú blbosť. Čiže jednoducho, ale diskutovalo sa, ja som k tomu relevantne vystúpil, právne som to zdôvodnil, prečo to, čo pán Hlina navrhuje, je zlé, a jednoducho je to tu. A dostalo sa mu to aj tak do druhého čítania. Ale tam sa už diskutuje, alebo predtým v rámci výborov som už o tom diskutoval odborne. Ale čo sa týka tohto, znova poukazujem na to, my sme toho názoru, že takúto predmetnú novelu, aby sa pomohlo ľuďom do budúcnosti, treba. Sú tu aj iné právne normy, ktoré majú preventívny charakter. Poukazoval som na trestný čin vojnovej zrady, ktorý tiež neexistuje, teraz posledný prípad za posledných 40 rokov, že by ho niekto spáchal, lebo tento trestný čin sa dá spáchať iba za vojnového stavu alebo za vojny na Slovensku, ale túto úpravu máme pro futuro, teda pre budúcnosť. A my takisto a týmto chceme pomôcť spotrebiteľom do budúcnosti, pokiaľ sa nejaký takýto špekulant predajca alebo dovozca nájde, že tam on niečo také bude montovať. Čiže tu je ten rozdiel, že my chceme ľuďom pomôcť, na rozdiel od toho, že niekto tu iba umelo si hľadá argumenty, aby nás tu znevažoval, kritizoval. A zvlášť ešte pán poslanec Poliačik, ktorý tu napáda nejaké kompetentnosti niekoho. Mne tu nikto nesypal striekačky na hlavu ako jemu. Čiže toľko k jeho osobe.
Blanár, Juraj, podpredseda NR SR (2023-02-02):
Pani poslankyňa Vorobelová s faktickou poznámkou.
Hrušovský, Pavol, predseda NR SR (2011-11-29):
Panie poslankyne, páni poslanci, poprosím o zaujatie miesta v rokovacej sále a o kľud všetkých a všetkých o sústredenie sa na rokovanie, teraz pristúpime k hlasovaniu o jednotlivých prerokovaných bodoch programu, (Ruch v sále.) pán poslanec Muránsky, 26. schôdze Národnej rady Slovenskej republiky. Najskôr pristúpime k hlasovaniu o zákonoch, ktoré pán prezident vrátil na opätovné prerokovanie. (Zaznievanie gongu.) Chcem ešte pred hlasovaním pripomenúť, že na schválenie zákonov je potrebný súhlas nadpolovičnej väčšiny všetkých poslancov, preto, páni poslanci,... (Ruch v sále.) Pán poslanec Madej, poprosím vás o disciplínu pri hlasovaní. Poprosím pani poslankyňu Dubovcovú, aby z poverenia výboru ústavnoprávneho ako spoločná spravodajkyňa predložila Národnej rade návrhy hlasovaní k zákonu z 19. októbra 2011, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátenému prezidentom Slovenskej republiky na opätovné prerokovanie Národnou radou Slovenskej republiky , ktorý prerokovávame ako tlač 553. Pani poslankyňa Dubovcová, nech sa páči.
Matovič, Igor, poslanec NR SR (2023-11-22):
Vyzýval som vás k tomu, aby ste robili robotu, za ktorú ste platený... (Hovorené súbežne s predsedajúcim.)
Kazda, Radovan, poslanec NR SR (2022-09-27):
Ďakujem. Pán predseda Kollár tu asi nie je, ale naozaj netuším ako, že či si nevšimol, že vláda nebola položená, vláda naďalej funguje a už vôbec neviem, ako to súvisí s tým, že by, s tým, čo som povedal ja, že SME RODINA je najčastejší porušovateľ koaličnej zmluvy. Tak naozaj to je argument úplne mimo. Pán poslanec Kremský, toto ma zaujalo, lebo že, lebo ja som to nepostavil do protikladu záujmu firiem a ľudí, ja som práve povedal naopak, že tento návrh zákona je vlastne preferovanie záujmov krátkodobých ľudí pred záujmami dlhodobými ľudí. A, samozrejme, že ja naprosto súhlasím s tým, že to, o tom som tu vlastne celý čas hovoril, že tie firmy proste nie sú dojná krava a tie firmy jednoducho nebudú môcť znášať všetky, všetky náklady z energetickej krízy, ktoré im naložíme nejakými regulačnými opatreniami, ako napríklad aj týmto, ktoré ich tiež dostáva do istej rizikovej situácie. Čiže takto som to, v takomto kontexte som to ja hovoril. Ešte možno pán poslanec Kočiš, čo budú firmy robiť. No samozrejme, však opäť neviem, prečo to hovoríte mne, keď ja som tu práve hovoril o tom, že je veľmi dôležité, aby sme neohrozovali firmy, a tento návrh zákona napríklad dostáva do niektorej si... veľké firmy, ak nastane tá núdzová situácia, tá mimoriadna, núdzová myslím, tak ju dostaneme, tak ich dostaneme do nekomfortnej situácie, kedy naozaj budú ohrozené tieto firmy. Takže to vôbec nie je pravda. No a čo budú robiť firmy? No, firmy, samozrejme, hovorme o tom, akým spôsobom niektoré firmy možno by potrebovali odškodnenie, ale hovorme aj o tom, že tie firmy niektoré mali trochu strategickejšie rozmýšľať a nakúpiť si vopred energie, ako to niektoré urobili.
Pellegrini, Peter, predseda NR SR (2015-12-09):
Prezentujme sa a hlasujme o pripomienkach prezidenta s odporúčaním gestorského výboru tieto neschváliť. (Hlasovanie.) Prítomných 134 poslancov, za hlasovalo 27, proti bolo 77, zdržalo sa 30 poslancov. Pripomienky pána prezidenta sme neschválili.
A. Belousovová, podpredsedníčka NR SR: (2007-10-17):
A slovo má pán poslanec Brocka. Nech sa páči.
Pellegrini, Peter, predseda NR SR (2024-02-02):
Pán poslanec Lackovič s reakciou na faktické poznámky.
Kollár, Boris, predseda NR SR (2021-09-30):
S ďalšou faktickou vystúpi pán poslanec Šimko. Nech sa páči, pán poslanec, máte slovo.
Přidal, Alojz, poslanec NR SR (2015-09-30):
Vážený pán predseda Národnej rady, vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma uznesením č. 472 určil za spravodajcu k návrhu poslancov Národnej rady Slovenskej republiky, pána Pavla Abrhana a pána Martina Fronca na vydanie zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania a o zmene a doplnení niektorých zákonov v znení neskorších predpisov. Ten zákon máte všetci naštudovaný, je to tlač 1687. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov, súčasťou predloženého návrhu je aj stanovisko ministerstva financií. Zo znenia návrhu je zrejmý účel úpravy. Nevyužijem priestor na vlastnú úvahu a vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave uzniesla sa na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby zákon prerokoval ústavnoprávny výbor a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti a odporúčam, aby výbory predmetný návrh zákona prerokovali do 9. novembra 2015 a v gestorskom výbore do 10. novembra 2015. Pán predseda Národnej rady, skončil som, prosím, otvorte všeobecnú rozpravu.
Šutaj Eštok, Matúš, poslanec NR SR (2020-04-22):
Ďakujem pekne za slovo. Pán podpredseda, ja úplne súhlasím s tým, čo ste povedali, myslím si, že súčasné programové vyhlásenie vlády je len akousi piár šou koaličných strán, koniec koncov útoky vládnych poslancov sú len snahou zakrytia pravdy. Vy ste ale spomenuli, že programové vyhlásenie vlády nemá merateľné ukazovatele, cez ktoré by sme vedeli urobiť odpočet tohto programového vyhlásenia, tak tu možnože s vami úplne nesúhlasím a si myslím, že tento odpočet môžme pokojne urobiť aj zajtra a ten odpočet by vyzeral zhruba takto: Vláda zváži, zvážili sme. Vláda zhodnotí, zhodnotili sme. Vláda vyvinie úsilie, vyvinuli sme úsilie. Ďakujem pekne.
Pčolinský, Peter, podpredseda NR SR (2023-06-28):
Dajte mu čas ešte.
P. Hrušovský, predseda NR SR: (2004-09-09):
Do rozpravy, ktorú vyhlasujem, sa hlási pani predkladateľka poslankyňa Angyalová. Ďalšie prihlášky do rozpravy nie sú. Vyhlasujem možnosť prihlásiť sa do rozpravy za skončenú. Nech sa páči, pani poslankyňa.
D. Lipšic, poslanec: (2010-04-27):
Upozorňoval som už v rámci druhého, tretieho čítania, že táto novela konkurzného zákona otvára priestor špekulatívnym konkurzom, otvára priestor konkurznej mafii. Prezident vrátil túto novelu konkurzného zákona okrem iného s tým, že môže vytvárať priestor na špekulatívne návrhy veriteľov a vyhlásenie konkurzu pre predlženie. To sú argumenty prezidenta republiky, nie moje. Myslím si, že je neštandardné a nešťastné, že táto novela prišla do parlamentu v takomto období, kedy už reálne i napriek snahe nebolo možné ju detailne prediskutovať, a považujem preto za lepšie ju neschváliť. Neschváliť, ako ísť do rizika toho, že budeme mať naozaj znovu fiktívne konkurzy cez rôzne cyperské firmy, ktoré budú do konkurzu spúšťať životaschopné slovenské podniky s cieľom dostať sa pod cenu ich majetku, čo boli viaceré prípady, ktoré mali rukopis konkurznej mafie aj na Slovensku pred niekoľkými rokmi a ktoré praktiky nový konkurzný zákon zamedzil. Teraz sa robí polkrok naspäť k tomu, aby znovu bolo možné takýmto spôsobom likvidovať aj životaschopné podniky, čo v čase krízy považujem za vážne ohrozenie a vážne riziko, pokiaľ nám ide o ochranu záujmov poctivých podnikateľov a nie ochranu finančných skupín. Čiže odporúčam, aby sme po vetovaní prezidentom tento návrh novely konkurzného zákona ako celok neschválili. Ďakujem.
Jurinová, Erika, podpredsedníčka NR SR (2013-10-18):
Na vaše vystúpenie reaguje osem pánov poslancov. Uzatváram možnosť prihlásiť sa s faktickou poznámkou. Nech sa páči, pán poslanec Huba.
P. Paška, predseda NR SR: (2006-12-06):
(Hlasovanie.) 139 prítomných, 31 za, 68 proti, 38 sa zdržalo, 2 nehlasovali. Konštatujem, že sme 1. alternatívu z pozmeňujúceho návrhu pani poslankyne Sabolovej neschválili. Budeme hlasovať teraz o 2. alternatíve. Hlasujeme. (Hlasovanie.) 139 prítomných, 60 za, 68 proti, 11 sa zdržalo. Konštatujem, že ani tento návrh sme neschválili. Pán spravodajca, pokračujeme.
Ďuriš Nicholsonová, Lucia, podpredsedníčka NR SR (2018-09-12):
S reakciou na faktické poznámky, pán poslanec Heger.
Laurenčík, Milan, podpredseda NR SR (2021-11-30):
Pán poslanec, chcete reagovať na faktické poznámky? Nie. Ďalším rečníkom v rozprave je pán poslanec Štefan Kuffa, nech sa páči.
Paška, Pavol, predseda NR SR (2012-09-18):
Ďakujem pekne, pani poslankyňa. S faktickou poznámkou sa hlási pán spravodajca pán poslanec Záhumenský. Končím možnosť sa prihlásiť do faktických.
Mizík, Stanislav, poslanec NR SR (2021-11-24):
Ďakujem za slovo. Pán Čekovský, keď počujem slovo transparentnosť od vás, tak sa mi ježia chlpy. A je jedno, či transparentnosť v mediálnej oblasti, či inej. Vaša vláda je teda vzor transparentnosti. Haha. A keď z vašich ujst... úst vyjdú pomenovania ako dezinformačné médiá, médiá oligarchov, mediálne domy, verejnoprávne médiá, tak sa mi hlava točí. Chcete naprávať, ako inak, akési chyby, samozrejme, ktoré narobila minulá vláda, a tej narobili problémy predchádzajúce vlády a tak ďalej do minulosti v časovej osi. Došli by sme až do čias neandertálcov. Pán Čekovský, celý tento systém je chorý. Globálne tento systém je chorý. Systém bezbrehéh... bezbrehého liberalizmu a kapitalizmu je chorý. Nevyhovárajte sa na minulé vlády. Stále opakujem, ste jedna minca, len vy ste rub a oni líce. Ste jedna minca aj s tými minulými vládami. A k tým akože dezinformačným médiám. Tu vám poviem, len čo už som veľakrát povedal, každá dezinformácia a konšpirácia sa o nejaký čas stane pravdou. Ďakujem za slovo.
J. Danko, poslanec: (2001-09-12):
I. Presperín, podpredseda NR SR: Pani poslankyňa Aibeková, prosím, keby sa všetci tí, ktorí sa hlásia do rozpravy, vyškrtli. M. Aibeková, poslankyňa: Ďakujem pekne za slovo. Súhlasím s pánom poslancom, že je hanba parlamentu, že pristúpil nato, aby takéto dôležité zákony, ktoré budú organizovať život spoločnosti postupne od roku 2002 a 2003, boli dávané na skrátené konania, ale nesúhlasím s vami pán poslanec, že parlament nesie zato zodpovednosť ako celok, prepáčte, ale my vždy od začiatku protestujeme proti skráteným legislatívnym konaniam pri dôležitých zákonoch, naposledy to bolo pri návrhu zákona o úprave dôchodkov, ani ten nemal opodstatnenie, aby bol v skrátenom konaní. Ibaže opozícia sa dostala do takej situácie, že jej návrhy sú tu absolútne negované. Súhlasím s vami, že to je nekoncepčnou prácou vlády, ale aj parlamentu, koalície, ktorá takto pristupuje k takýmto dôležitým návrhom zákona, ale nedivím sa, že ministerstvo vnútra, ktoré sa za predchodcu pána ministra venovalo iba politickým kauzám, šikanovaniu a dehonestovaniu opozície, samozrejme, že nevenovalo priestor odbornej práci, veď ministerstvo vnútra bolo a je garantom tohto návrhu zákona. Keby váš predchodca bol venoval toľko úsilia, ktoré venoval na potláčanie politických protivníkov, tomuto návrhu zákona, tu už mohol byť pred dvoma rokmi a nemuseli sme sa všetci dostať do takejto situácie. Všetci, myslím tí, že aj naši voliči, aj občania, ktorí nás podporujú, budú postihnutí nekvalifikovanými zákonmi a sú doteraz postihnutí nekvalifikovanými zákonmi, ktoré takto narýchlo v parlamente prijímate a potom ich okamžite o pár mesiacov niekoľkokrát novelizujete. I. Presperín, podpredseda NR SR: Pán poslanec Tatár má slovo. P. Tatár, poslanec: Pán poslanec Fico, keď hovoríme o reforme verejne správy, tak ja sa veľmi podrobne vyjadrím potom k jednotlivým zákonom a tiež, a to už hovorím dlho, sa reforma pokazila, skĺzla, nefunguje, zle sa to deje, je zato zodpovedná táto vláda, táto vládna koalícia, my sme to mali v programe. Ale musím vás upozorniť, pán poslanec Fico, že vy ste jeden z posledných, ktorý máte právo toto kritizovať, pretože vaša koncepcia tri plus jeden, to je hlboký socializmus, to je zabránenie akejkoľvek reforme a jednoducho to len potvrdzuje, ako sa vy správate, vašu vysokú mieru nebezpečnosti pre slovenskú verejnosť. Ďakujem. I. Presperín, podpredseda NR SR: Pani poslankyňa Tóthová.
I. Štefanec, poslanec: (2007-10-17):
Predseda Národnej rady Slovenskej republiky svojím rozhodnutím pridelil uvedenú správu na prerokovanie Zahraničnému výboru Národnej rady a Výboru pre európske záležitosti Národnej rady, ktorý určil ako gestorský výbor. Tieto výbory sa predloženými materiálmi zaoberali. Osobitne na výbore pre európske záležitosti bola veľmi obsažná diskusia a dňa 8. 10. sme tento materiál zobrali na vedomie. Podobne tak urobil aj zahraničný výbor na svojom rokovaní dňa 12. 10. 2007. Na základe uvedeného dovoľte mi preto, aby som za výbor pre európske záležitosti ako gestorský výbor odporučil Národnej rade Slovenskej republiky, aby zobrala túto správu na vedomie v zmysle záverov z rokovania týchto výborov a zvlášť gestorského výboru odporučil prijať uznesenie, ktorým Národná rada berie na vedomie správu o rokovaní členských štátov Európskej únie v rámci medzivládnej konferencie Európskej únie o Zmluve, ktorou sa mení a dopĺňa Zmluva o Európskej únii a Zmluva o založení Európskeho spoločenstva. Pani predsedajúca, prosím, otvorte rozpravu k tomuto bodu. Ďakujem.
A. Belousovová, podpredsedníčka NR SR: (2009-02-04):
Faktickú poznámku na vystúpenie pani poslankyne Kramplovej má pán poslanec Miklós. Končím možnosť prihlásiť sa s faktickými poznámkami. Pán poslanec Miklós, máte slovo.
V. Veteška, podpredseda NR SR: (2005-10-26):
J. Drgonec, poslanec: Dámy a páni, podľa § 73 ods. 1 zákona o rokovacom poriadku podávam v prvom čítaní spravodajskú informáciu k návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov. Ide o tlač 1313. Návrh ústavného zákona obsahuje po formálnej stránke všetky náležitosti uvedené v § 67 a § 68 zákona o rokovacom poriadku v znení neskorších predpisov ako aj náležitosti určené v legislatívnych pravidlách. Zo znenia návrhu ústavného zákona je zrejmý účel navrhovanej úpravy. Dôvodová správa uvádza, že navrhovaná právna úprava je v súlade s Ústavou Slovenskej republiky, s medzinárodnými zmluvami, ktorými je Slovenská republika viazaná. Neovplyvní štátny rozpočet, verejné rozpočty a nemá vplyv na zamestnanosť. Osobitná časť dôvodovej správy obsahuje odôvodnenie jednotlivých ustanovení návrhu ústavného zákona. Doložka zlučiteľnosti návrhu ústavného zákona s právom Európskej únie spĺňa náležitosti určené v čl. 3 legislatívnych pravidiel tvorby zákonov. Vychádzajúc z oprávnení, ktoré ako spravodajca mám podľa § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku prerokuje tento návrh v druhom čítaní. V súlade s rozhodnutím predsedu Národnej rady Slovenskej republiky č. 1332 z 29. septembra 2005 podľa § 74 rokovacieho poriadku navrhujem, aby návrh ústavného zákona prerokovali všetky výbory Národnej rady Slovenskej republiky so štandardnou výnimkou mandátového a imunitného výboru, Výboru Národnej rady pre nezlučiteľnosť funkcií, Výboru Národnej rady pre európske záležitosti, Osobitného kontrolného výboru na kontrolu činnosti Slovenskej informačnej služby, Osobitného kontrolného výboru na kontrolu činnosti Vojenského spravodajstva a Osobitného kontrolného výboru na kontrolu činnosti Národného bezpečnostného úradu a napokon výboru na kontrolu použitia informačnotechnických prostriedkov. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný návrh prerokovali v druhom čítaní do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, otvorte, prosím, rozpravu.
Mihál, Jozef, poslanec NR SR (2015-11-11):
Máte pravdu, pani predsedajúca. Ospravedlňujem sa, ale toto som jednoducho musel povedať pri plnom vedomí, že porušujem rokovací poriadok, pretože na takýto nezmysel musím reagovať.
Jurinová, Erika, podpredsedníčka NR SR (2013-03-15):
Pán poslanec Procházka.
Kaščáková, Renáta, poslankyňa NR SR (2017-12-13):
Ďakujem. No, o tom, že zmena systému voľby predsedov VÚC z dvojkolovej na jednokolovú bola veľmi neférovou zmenou pravidiel počas rozbehnutého procesu, bola už veľmi rozsiahla diskusia počas rozpravy pri samotnom návrhu a tiež potom, čo bol vrátený prezidentom do parlamentu. A ja chcem povedať, že ako kandidátka na post predsedu TSK som z prvej ruky vlastne zažila, ako nepresné vedia byť predvolebné prieskumy. Aj mňa sa pokúsil zlomiť môj protikandidát politickou manipuláciou s prieskumami. Veľkolepé odhady sa napokon nepotvrdili, môj výsledok bol bezmála dvojnásobný oproti prieskumu a nakoniec aj samotný víťaz volieb mal výrazne nižší výsledok než ten, ktorý mu agentúry namerali v prieskume. Ak by platila dvojkolová voľba, tak súčasný župan Trenčianskeho kraja by mal možno po prvom kole veľkú hlavu v smútku, teda určite, pretože síce o malinké stotinky, ale predsa skončil pod 50-percentnou hranicou. A ktovie, ako by v Trenčíne, v Trenčianskom kraji dopadla druhá voľba, ak by sa zopakoval ten scenár z Banskej Bystrice, kde pán Maňka mal podobne len o stotinky tesne menej ako 50 % v prvom kole a napokon ten jeho výsledok bol výrazne nižší. Tak ktovie, možno aj v Trenčianskom kraji by sa pravicoví kandidáti dokázali zmobilizovať v druhom kole, ale nebudeme o tom dnes, samozrejme, špekulovať. Každopádne nemám pochyby, že toto rozhodnutie bolo účelové. SMER ho uskutočnil zo strachu o stratu moci. A napriek tomu, že ja som sa župankou nestala, som veľmi rada, že im to ľudia v celkovom výsledku pekne spočítali, aj keď ich zdrvujúca prehra možno mohla byť ešte zdrvujúcejšia.
Štefanec, Ivan, poslanec NR SR (2010-08-06):
Ďakujem, pán predsedajúci. Pán poslanec Kubánek, zaujali ma vaše úvahy o Národnom futbalovom štadióne a chcem vám pripomenúť, že vaša vláda, hoci mala k dispozícii vo verejných výdavkoch za štyri roky o 750 mld. korún viac, Národný futbalový štadión nepostavila. Dokonca ho nepostavila ani tak, že nesplnila svoje vlastné uznesenia a peniaze, ktoré na to vyčlenila, tak stiahla. Takže za štyri roky tieto prostriedky boli, prišli ste k prestretému stolu, ale bohužiaľ, ste ich len prejedli, vydrancovali štátnu kasu, ale aj to, že nemáme Národný futbalový štadión svedčí o tom ako ste sa správali k veciam verejným. Programové vyhlásenie vlády je zárukou toho, že aj vzťah v oblasti k športu sa na Slovensku zásadne zmení. Ďakujem.
Kvorka, Ján, poslanec NR SR (2018-05-10):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie týmto výborom: Ústavnoprávnemu výboru Národnej rady, Výboru Národnej rady pre pôdohospodárstvo a životné prostredie, Výboru Národnej rady pre verejnú správu a regionálny rozvoj a Výboru Národnej rady pre obranu a bezpečnosť. Ďalej, aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Dajte hlasovať.
Kollár, Boris, predseda NR SR (2022-10-05):
Prosím, prezentujme sa a hlasujme. (Hlasovanie.) Prítomných 129 poslancov, za 107, proti 18, zdržali sa 2, nehlasovali 2. Uvedený návrh sme schválili.
P. Hrušovský, predseda NR SR: (2004-10-28):
Budeme pokračovať zajtra o 9.00 hodine. (Prerušenie rokovania o 17.57 hodine.)
Kozarec, Sebastián, poslanec NR SR (2020-03-24):
Sľubujem. (Potlesk.)
Kollár, Boris, predseda NR SR (2022-06-14):
Ďakujem. Chce vyjadriť, sa vyjadriť k rozprave pán spravodajca? Nech sa páči.
Blanár, Juraj, podpredseda NR SR (2022-09-27):
Pán poslanec Kočiš.
Glváč, Martin, podpredseda NR SR (2016-11-28):
Ja ďakujem.
Figeľ, Ján, podpredseda NR SR (2012-06-27):
Ďakujem pekne. Necháme to vo forme. Chcete odpovedať, pán kolega? (Reakcia poslanca Drobu.) Nie, dobre. Končím týmto časť rozpravy na základe písomných prihlášok a otváram možnosť prihlásiť sa do rozpravy ústne. Nech sa páči, hlásia sa siedmi poslanci. Takže otváram rozpravu na základe ústnych prihlášok do rozpravy. Pán poslanec Brocka, nech sa páči, a, samozrejme, končím možnosť ďalšieho prihlasovania sa do rozpravy.
Glváč, Martin, podpredseda NR SR (2018-03-26):
Poprosím reakciu na faktickú poznámku, pán poslanec.
Grendel, Gábor, podpredseda NR SR (2022-04-29):
S ďalšou faktickou poznámkou pán poslanec Peter Šuca.
Baláž, Radovan, poslanec NR SR (2018-10-22):
Ďakujem pekne. Pán kolega Heger, s väčšinou vecí, ktoré si spomenul, možno len súhlasiť. Naozaj je potrebné dobudovať cyklocesty. Aj tento zákon trošku nastavuje tie počiatočné mechanizmy, akým spôsobom by sa to dalo spraviť. Len je tam ďaleko viacej problémov, ako je vyvlastňovanie pozemkov, dohoda jednotlivých samospráv. Je tam ix vecí, do ktorých treba vstúpiť, aby to bolo úspešné, aby sme mali ucelené cyklocesty. Súhlasím s tebou, že aj reklama Slovenska v zahraničí je slabá. Čiže určite treba vyvíjať maximálne úsilie aj z našej strany k tomu, aby Slovensko malo jednotnú prezentáciu Slovenska v zahraničí a možno zriadiť, tak ako vravíme, ministerstvo, ktoré by malo pod gesciou aj cestovný ruch, aby tá prezentácia Slovenska v zahraničí bola úspešná a efektívna. Spomínal si, a to vlastne aj pánovi Dostálovi odpoviem jednou vetou, že zavádzame dve kategórie ľudí, že prečo tie firmy áno, tie nie. Áno, v pôvodnom návrhu bolo, že tá povinnosť bude pre všetky spoločnosti, ale po diskusiách s malými zamestnávateľmi bola veľká obava, či by to vedeli oni finančne utiahnuť, či by to nebolo pre nich veľmi či administratívne náročné a aj finančne. Ale v ďalšej fáze pôjdeme aj na tie menšie firmy. Necháme tieto veľké spoločnosti, akým spôsobom to bude fungovať a máme ambíciu ísť aj na tie menšie spoločnosti. A odmietam to, že nútime zamestnancov stráviť dovolenku na Slovensku. Nenútime, je to jeho slobodná vôľa, či využije alebo nevyužije tento benefit, či požiada zamestnanca alebo nepožiada zamestnanca. 
A zdôrazňujem, že aj tí zamestnávatelia, ktorí majú 50 zamestnancov a menej, môžu tento benefit po dohode so zamestnancom využiť. A spomínal si tam aj, že živnostníci nebudú môcť využívať tento benefit. No môžu. Oni si to môžu dať ako samostatne zárobkovo činné osoby do svojho daňového základu a môžu si svoj benefit, ktorý využijú oni na dovolenku na Slovensku, použiť takým istým spôsobom.
Mizík, Stanislav, poslanec NR SR (2019-01-31):
Ďakujem za slovo. Pani Milanová, no-no-no, toto tu ešte nebolo. Vaše prirovnanie médií s reštauráciou bolo úplne scestné. Viete prečo? Predsa nemôžete ovplyvňovanie mysle stotožňovať s plnením hrubého čreva a žalúdka a vylučovaním. Aj keď musím uznať, že existujú také indivíduá, ktorým je to jedno. Ďakujem za slovo.
Grendel, Gábor, podpredseda NR SR (2020-11-03):
Ďakujem pekne, pán minister. Dávam slovo teraz spoločnej spravodajkyni, ktorú určil navrhnutý gestorský výbor pre vzdelávanie, vedu, mládež a šport, pani poslankyni Márii Šofranko, aby predniesla spravodajskú správu.
Mihál, Jozef, poslanec NR SR (2016-04-27):
Ďakujem, pán podpredseda. (Reakcie z pléna. Prerušenie vystúpenia predsedajúcim.)
M. Dzurinda, predseda vlády SR: (2003-02-27):
A teraz konkrétne, o to viac, ak chcete robiť politiku na báze mafiánskych podvrhov a médií. Pripomeniem vám agentúrnu správu Tlačovej agentúry Slovenskej republiky. Je to správa o tom, ako si ja osobne vôbec nepredstavujem boj proti korupcii. Je to správa, ktorá nabáda verejnosť podplácať. Je to správa, ktorú do dnešného dňa nikto nedementoval, hoci sa jej hlavný aktér dodatočne pokúšal jej obsah prekrúcať, zľahčovať alebo obracať na žart. Tá správa má názov Fico sa študentom v Trenčíne priznal, že podplácal. (Potlesk.) A dávam teraz príležitosť na opätovný potlesk, lebo prečítam, odcitujem to, čo verejná tlačová agentúra zverejnila. Citát: „Poslanec Národnej rady Slovenskej republiky Robert Fico dnes študentom Trenčianskej univerzity prednášal o právnom štáte a boji proti korupcii. Na študentské otázky sa rozhodol odpovedať pravdivo a priznal sa, že už podplatil lekára“. Citát v samotnej správe TASR znie: „Mohol som vám povedať, že som najčistejší človek na svete. Čo chcete, aby som vám tu klamal, že som ešte toho lekára poslal do väzenia za to, že odo mňa niečo vypýtal?“ A ďalej správa informuje takto: „Vysokoškoláci ho kritizovali, že verejne bojuje proti korupcii a pritom robí to isté. Podľa Fica sa nič nezmení tým, keď jednotlivci nebudú dávať zdravotníkom úplatky.“ Koniec citátu, pán poslanec. Takto teda znie autentická správa. Žiadna fľaša, žiadna pozornosť. Otvorené priznanie, že niekto vypýtal a niekto dal. Pán poslanec Fico dal. Verejné priznanie politika, že podplácal. Verejné vyhlásenie politika, že sa nič nezmení, keď jednotlivci nebudú dávať úplatky. Pán poslanec, toto sú vaše praktiky, praktiky vašej politickej strany, od ktorej sa ja tvrdo a zásadne dištancujem. Toto si zaslúži dištanc všetkých, ktorí chcú úprimne bojovať proti korupcii. Toto je príklad toho najfalošnejšieho boja s korupciou, aký vôbec poznám. Takže summa summarum, urobte si poriadok doma a pozametajte si pred vlastným prahom. (Potlesk.)
P. Hrušovský, podpredseda NR SR: (2002-05-21):
vládnom návrhu zákona, ktorým sa mení a dopĺňa zákon 70/1997 Z. z. o zahraničných Slovákoch a o zmene a doplnení niektorých zákonov. Návrh zákona ste dostali ako tlač 1535. Súčasťou návrhu je aj rozhodnutie predsedu Národnej rady o pridelení návrhu zákona výborom. Poprosím teraz pána ministra Magvašiho, aby z poverenia vlády Slovenskej republiky uviedol a odôvodnil návrh zákona. Nech sa páči, máte slovo. P. Magvaši, minister práce, sociálnych vecí a rodiny: Pán predsedajúci, vážené panie poslankyne, vážení páni poslanci, po takmer päťročnom uplatňovaní zákona číslo 70/1997 Z. z. o zahraničných Slovákoch a o zmene a doplnení niektorých zákonov zo 14. februára 1997 prax potvrdzuje, že je nevyhnutné zmeniť predovšetkým pôsobnosť splnomocnenca na niektorých ústredných orgánov štátnej správy vo vzťahu k pôsobeniu zahraničných Slovákov, ktorú vykonávajú podľa zákona č. 575/2001 Z. z. o organizácii činnosti vlády a organizácii ústrednej štátnej správy. Dôvodom predloženia návrhu zákona je nanovo upraviť pôsobnosť podpredsedu vlády Slovenskej republiky a pôsobnosť príslušných ministerstiev pri zabezpečovaní politiky štátu vo vzťahu k zahraničným Slovákom. Podľa tohto návrhu bude podpredseda vlády Slovenskej republiky predovšetkým koordinátorom tvorby a výkonu politiky štátu vo vzťahu k zahraničným Slovákom a zároveň koordinátorom pomoci štátnych a neštátnych subjektov Slovenskej republiky ku vzťahu k zahraničným Slovákom v záujme udržania ich národného povedomia a kultúrnej identity. Realizáciu výkonu tejto politiky a pomoci bude zabezpečovať generálny sekretariát pre zahraničných Slovákov na čele so splnomocnencom vlády Slovenskej republiky pre zahraničných Slovákov, ktorých úloha a pôsobenie sú upravené dlhodobou koncepciou ich činnosti, schválenou vládou Slovenskej republiky dňa 24. apríla roku 2002 pod číslom uznesenia 438. Právna úprava, riešiaca ďalšie otázky súvisiace s problematikou zahraničných Slovákov, by mala byť spracovaná až v roku 2003 v rozsiahlejšej novele zákona, ktorý teraz novelizujeme. Chcel by som vás poprosiť, vážené panie poslankyne a páni poslanci, aby ste odporúčali postúpiť tento návrh zákona do druhého čítania. Ďakujem.
B. Bugár, podpredseda NR SR: (2001-09-04):
Pán poslanec Šebej.
Chren, Martin, poslanec NR SR (2014-09-09):
Ďakujem veľmi pekne. Vážený pán predseda, v súlade s ustanoveniami § 24 rokovacieho poriadku navrhujem doplnenie programu schôdze o nasledujúci bod: ústna informácia podpredsedu vlády pre investície Ľubomíra Vážneho plénu Národnej rady o nepreplatení výdavkov v rámci štrukturálnych fondov EÚ vo výške 165 mil. eur a riešení zistených nedostatkov, vrátane vyvodenia nielen politickej, ale aj trestnoprávnej zodpovednosti voči osobám, ktoré sa na procesoch vedúcich k nepreplateniu týchto výdavkov podieľali. Aj na vláde bol dokument, ktorý informuje o tom, že EÚ nepreplatí v rôznych operačných programoch 165 mil. eur. A táto informácia by mala obsahovať teda vedomosti o tom, z akých operačných programov, v akých projektoch, ako budú tieto peniaze vymáhané naspäť a hlavne, ako bude vyvodená zodpovednosť voči osobám, ktoré boli zodpovedné za procesy vedúce k tomu, že štátny rozpočet Slovenskej republiky príde o tieto peniaze, ktoré musí najmenej o túto sumu, ktoré musí sám zaplatiť... (Prerušené vystúpenie časomerom.)
Danko, Andrej, podpredseda NR SR (2024-01-10):
Vážené pani poslan... vážení páni poslanci, vážené pani poslankyne, pokračujeme ráno o deviatej hodine v rokovaní vystúpením pána Šipoša. Prajem vám pekný večer. Keďže nie je všeobecný súhlas, rád by som to potiahol, ale už nemám tu... (Reakcie z pléna.) Čo? Jožo, ideme ďalej? (Reakcie z pléna a smiech v sále.) Ne, ne, tak bozkáva... bozkávam Jožka a prajem pekný večer, dobre? (Prerušenie rokovania o 20.01 hodine.)
M. Číž, podpredseda NR SR: (2010-03-04):
Pokračujeme teraz v prerušenom rokovaní hlasovaním v druhom čítaní o vládnom návrhu zákona, ktorým sa mení a dopĺňa zákon č. 657/2004 Z. z. o tepelnej energetike v znení neskorších predpisov , tlač 1386. Spoločným spravodajcom z výboru pre hospodársku politiku, ako vidím, je pán poslanec Stanislav Janiš a bude uvádzať hlasovanie. Takže, nech sa páči, pán spravodajca, máte slovo.
B. Bugár, podpredseda NR SR: (2003-12-03):
(Hlasovanie.) Prítomných 121 poslancov, za 121. Konštatujem, že body 1 až 16 sme prijali. Nech sa páči.
Grendel, Gábor, podpredseda NR SR (2021-10-05):
S faktickou poznámkou, pán poslanec Ján Szőllős.
Kondrót, Maroš, poslanec NR SR (2021-06-15):
Ďakujem pekne, pán predsedajúci. Pán minister, vy sa tu vyviňujete z kadečoho, ťažko dneska robiť nejaký záver – ale skartovali ste kompromitujúci materiál na seba, ktorý vám mohol priťažiť a robiť zle? Čo ste si povedali, že hlavu mi neutrhnú, tak ste si to lajzli? A to je slušné, to sa robí, takto má robiť každý? To je jedna nezodpovedaná otázka. Druhá vec, hodinky, to je taký zástupný problém, ktorým sa len rozmelňuje celá, celá debata. Mňa vôbec netrápi, či s obľubou nosíte One Dollar Watch či nejaké fejky, lebo sa vám páčia, nech sa páči. Ja vás za to nebudem ani haniť, ani chváliť. A pokiaľ máte hodinky za 40-tisíc alebo 48-tisíc, ja si myslím, že vzhľadom na vaše príjmy a vašu kariéru to nie je pre vás nedostižný moment a dokážete si také hodiny kúpiť. Potom sa ale treba priznať, áno, urobil som si radosť, kúpil som si hodiny a nosím ich rád, čo už v podstate teraz ste priznali. Netreba sa tváriť ako malý chlapec. Odvolávame vás kvôli tomu, čo sa deje vo vašom rezorte, a už som dneska povedal. Keby mal Jaro Naď taký neporiadok vo svojom rezorte, budeme odvolávať aj jeho. Všetko.
Figeľ, Ján, podpredseda NR SR (2014-05-30):
S reakciou, nech sa páči, Miroslav Kadúc.
Bublavý, Dušan, poslanec NR SR (2015-11-26):
Igor, naozaj si ma vyprovokoval, aby som vystúpil. Nechcel som sa zapájať do tejto diskusie, ale takým arogantným spôsobom, ako si ty mal dnes ráno svoj príhovor k nám a kritizovanie návrhu rokovania, to je jedna katastrofa. Keď predložíš ty nejaký návrh, tak je to agresívnym spôsobom. A naozaj keby si to takým ľudským spôsobom navrhol, niečo, tak my môžeme aj rokovať. Ale tak ako Jožko Bobík, Martin Chren, alebo Elemér Jakab, keď niečo povedia vo výbore pre verejnú správu, v ktorom sme spoločne, dá sa o tom rokovať. Ale ty len kritizuješ, a to je, to ozaj nie je dobrý spôsob. Radšej aj vo výbore kľudným spôsobom dať svoj návrh, o ktorom sa bude rokovať a rokuje sa. A keby si ty vládol, tak ja si neviem predstaviť, akým spôsobom budeš vystupovať. Ty sa musíš úplne zmeniť, keď budeš predkladať nejaký návrh. A aký prieskum poslanecký, ktorý si ty navrhol, ktorý sme ti zamietli vo výbore? Ja si myslím, že ak nejaký návrh prišiel, a bolo jedno, či to bol opozičný poslanec alebo ktokoľvek, vo výbore pre verejnú správu, to si dovolím tu tvrdiť, každý jeden bol uskutočnený. A naozaj neklamem. Igor, takže dnešný tvoj príhovor k nám bol plný zlosti, ktorú nie je dobré, naozaj, propagovať v Národnej rade, lebo to je úplne zlý spôsob, ktorý si ty zvolil pre akúkoľvek kultúru rokovania. Ďakujem.
Zajac, Pavol, poslanec NR SR (2012-08-08):
Vážený pán kolega, vo svojom vystúpení ste spomenuli index podnikateľského prostredia, ktorý je najhorší za posledných desať rokov. Nie je to žiadne imaginárne číslo, znamená menej zákazok, menej objednávok pre podnikateľov a živnostníkov. Na to má obrovský vplyv ohlásený konsolidačný balík vlády Roberta Fica. Vyššie odvody a dane, ktoré tam boli ohlásené, znamenajú aj to, že nastala nižšia spotreba domácností. Živnostníci, podnikatelia majú menej objednávok. Toľko vzývaný hospodársky rast, ktorý ste spomínali v programovom vyhlásení, nenastane. Bude mať za následok vyššiu nezamestnanosť. To znamená, takéto istoty občania tejto republiky od vás nečakali. Vyššia nezamestnanosť znamená menej výberu odvodov a daní do Sociálnej poisťovne, do prvého a druhého piliera, menej odvodov do zdravotnej poisťovne, menej peňazí do zdravotníctva. Myslíte si, že tých 500 mil., ktoré chýbajú v rozpočte, sú len chybou daňovej správy? Ja nemám dôvod obhajovať to, čo sa stalo na daňovej správe, ale myslím si, že občania, podnikatelia čítajú noviny, pozerajú médiá, a keď im je ohlásené, že budú platiť na odvodoch a daniach viac, to znamená, že sa stiahnu do seba, nemíňajú a pre tento štát to je problém. Takže takéto istoty občania od vás nečakali. Ďakujem.
Kollár, Boris, predseda NR SR (2022-06-23):
Prosím, prezentujme sa hlasujeme. (Hlasovanie.) Prítomných 129 poslancov, za 88, proti 7, zdržalo sa 34. Konštatujem, že sme tento návrh schválili. Teraz zvolávam poslanecké grémium a budeme mať 25, 30-minútovú prestávku. Koľko dáme? 20? Dvadsaťminútovú prestávku a začíname tým pádom 17.41 h, začíname 68. schôdzou Národnej rady, mimoriadnou. Dobre? A procedurálny návrh pani poslankyňa Cigániková, ešte predtým by som chcel pani Cigánikovej, mne nevadí tá vaša vlajka na vás.
Paška, Pavol, predseda NR SR (2013-03-14):
Pán poslanec Hlina, reakcia.
P. Hrušovský, predseda NR SR: (2003-04-09):
(Hlasovanie.)  Prítomných je 125 poslancov, za návrh 118, proti 2, zdržali sa 2, nehlasovali 3. Schválili sme bod 3 zo spoločnej správy.
Kollár, Boris, predseda NR SR (2022-05-05):
Prosím, prezentujme sa a hlasujme. (Hlasovanie.) Prítomných 125 poslancov, za 109, proti 6, zdržalo sa 10. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Gašpar, Tibor, podpredseda NR SR (2024-09-17):
Ďakujem. Druhým písomne prihláseným do rozpravy je pán poslanec Spišiak. Nech sa páči, máte slovo.